
ПРЕССЪОБЩЕНИЕ

21 декември 2021 г.

Българската народна банка предупреждава за зачестили случаи на получавани от граждани съобщения по електронната поща, изпратени привидно от името на централната банка, относно пристигнали в БНБ парични преводи на тяхно име. По този повод БНБ информира, че не изпраща такива съобщения на граждани.

Тези съобщения представляват ĸлacичecĸa форма на „фишинг“ aтaĸa и измама, изпoлзвaщa името на разпознаваема институция. Получаваните „от името на БНБ“ съобщения са изпратени от сървъри извън България и съдържат линк, водещ към сайт за кражба на чувствителна клиентска информация (лични данни и данни за банкови карти). 

При получено по електронна поща подобно съобщение БНБ призовава гражданите да не го отварят и да не следват съдържащите се в съобщението линкове.

